**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.451/16(prot. Nr.16, 27.§) |

Par lietošanas tiesību aprobežojumu

zemesgabalā Kapsēdes ielā 1,

Liepājā

Saskaņā ar sabiedrības ar ierobežotu atbildību “WS” izstrādāto projektu “Ūdensvada un kanalizācijas pieslēguma izbūve Kapsēdes ielā 3A, Liepājā” projektējamā SIA “eVan Group” ūdensvada un kanalizācijas komunikāciju izbūve šķērsos Liepājas valstspilsētas pašvaldībai piederošo zemes vienību Kapsēdes ielā 1, Liepājā, pamatojoties uz likuma “Par pašvaldībām” 14.panta pirmās daļas 2.punktu, 21.panta pirmo daļu, Civillikuma 1162.panta 1.punktu un 1231.panta 3.punktu, Aizsargjoslu likuma 19. un 33.pantu, izskatot SIA “eVan Group” 2022.gada 28.novembra iesniegumu Nr.04-11/2022, Liepājas pilsētas pašvaldības iestādes “Liepājas pilsētas būvvalde” 2022.gada 1.decembra vēstuli Nr.1058/2.3. “Par aprobežojuma līguma slēgšanu Kapsēdes ielā 1” un Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka par labu SIA “eVan Group” (reģistrācijas Nr.40203070197; juridiskā adrese: Kapsēdes iela 3A, Liepāja) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam - zemes vienības Kapsēdes ielā 1, Liepājā (kadastra apzīmējums 1700 015 0033) daļai aptuveni 1737 kv.m platībā (pielikumā), zemesgabala platība var tikt precizēta pēc projekta apstiprināšanas - ūdensvada un kanalizācijas komunikāciju izbūvei, ekspluatācijai un attīstībai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar SIA “eVan Group” par lēmuma 1.punktā minēto lietošanas tiesību aprobežojumu, paredzot vienreizēju atlīdzību 5% apmērā no zemesgabala kadastrālās vērtības, atbilstoši noteiktajam aprobežojumam.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, Liepājas pilsētas būvvaldei, SIA “eVan Group”  |